אהרן וולקין

הרב אהרן וולקין (ה'תרכ"ה, 1864 - ה'תש"ב, 1942) היה רב העיר פינסק-קארלין, ופוסק הלכה באירופה של בין מלחמות העולם. נודע בעיקר בשל סדרת ספרי הפרשנות לתלמוד הבבלי "בית אהרן" וספר השו"ת "זקן אהרן". נספה בשואה.

==ביוגרפיה==
נולד בעיר שומיאץ לחיה לאה ורבי יעקב צבי. בנעוריו למד בישיבת וולוז'ין והיה מתלמידיו הקרובים ביותר של הנצי"ב. נישא לרחל, בתו של רבי בן ציון סורוצקין מזכרין ואחותו של הרב זלמן סורוצקין, הרב מלוצק.
לאחר נישואיו התגורר בעיר קובנה והצטרף לכולל הפרושים הידוע תחת הנהגתו של רבי יצחק אלחנן ספקטור רב העיר, שם הוסמך להוראה ולדיינות.

==כהונתו ברבנות==
בגיל שלושים התמנה לבקשת רבי יצחק אלחנן ספקטור לרבה של העיירה גורזד בליטא, במקום רבי יצחק יעקב רבינוביץ שהתמנה לרב העיר פוניבז'. בשנת תרס"ה התמנה לרבנות בעיירה שאד, ובתחילת תרע"ב (1911) נתקבל כרב ואב"ד בעיירה אמציסלאב אשר ברוסיה הלבנה. היה פעיל באגודת ישראל בעת ייסודה. בדצמבר 1913 יצא עם ד"ר מאיר הילדסהיימר בשליחות אגודת ישראל לארצות הברית, בה שהו כשלושה חודשים ואספו כסף למען אגודת ישראל.

בתום מלחמת העולם הראשונה, לאחר עליית הבולשביקים לשלטון, נכלא למשך מספר חודשים. בהקדמה לספרו על מסכת בבא קמא הוא כותב: .

==ברבנות פינסק==
לאחר מאמצים רבים עלה בידו לחמוק מרוסיה והגיע למדינת פולין, שם נתקבל כרב לעדת פינסק-וקארלין. הקהילה במקום התקיימה במשך שנים תחת שני בתי דין ושתי הנהלות. כשהתמנה לרב העיר התאחדו שתי הקהילות תחת הנהגתו.

==פסיקותיו ודרכו בהלכה==
רבי אהרן עסק בענייני ציבור ובנושאים שנויים במחלוקת. שאלות בהלכה הובאו לשולחנו על ידי רבנים באירופה, כולל האדמו"ר האמרי אמת מגור. בפרט ידועות פסיקותיו בנושאי הפריה מלאכותית, חגיגת בת מצווה לבת, אמירת קדיש על אבא נוכרי ואיסורו התקיף לפרסום דברי תורה בעיתונים.
הוא פסק כי אין לפטר מתפקידו שוחט בעקבות שמועה כי ראוהו נכנס לבית פרוצה. פסיקתו הייתה כי אין בכך סימוכין כדי לסכן פרנסת משפחתו ולהטיל עליו קלון, וכל זאת כשאין זה נוגע לתפקודו והצטיינותו כשוחט. עוד התיר להשתמש במטפחות שהודפסה עליהן צורת שתי וערב (צלב) משום שברור שלא נעשו לעבודה זרה אלא לנוי<ref></ref>.
תהלוכה של אגודת ישראל בעיר פינסק, בראש ההולכים נראה הרב וואלקין

==פעילותו בענייני ציבור==
בשנת תר"ע נסע לאנגליה יחד עם רבי אליעזר גורדון ראש ישיבת טלז כדי לגייס כספים לשיקום הישיבה לאחר השריפה הגדולה שפגעה בה בשנת תרס"ח. הרב גורדון נפטר במהלך המסע והרב וולקין הספידו.

הרב וולקין היה פעיל באגודת ישראל. השתתף בכנס היסוד בקטוביץ בשנת תרע"ג ונשא שם דברים. כמו כן השתתף בכנסייה הגדולה בווינה. הוא נסע מספר פעמים לארצות הברית כדי לגייס כספים לקרנות חסד ומוסדות תורה וכשליח אגודת ישראל.

הרב וולקין התנגד להקמת מרכז לתנועה הציונית בפינסק.

==צאצאיו==
בניו של רבי אהרן וולקין:
*הרב חיים וולקין - למד בישיבת קלם ובישיבת מיר, חתנו של רבי יעקב שפירא מוולוז'ין, נכדו של הנצי"ב. שימש בתפקיד ראש ישיבת וולוז'ין עד השואה.
*הרב יצחק אלחנן וולקין - למד גם הוא בישיבות קלם ומיר וכיהן כרב העיר אנטופול עד השואה. הוא הובל יחד עם בני קהילתו לכיכר העיר ושם הוצא להורג.
*הרב שמואל דוד וולקין - למד בישיבות מיר, סלבודקה וראדין. כיהן ברבנות לוקאטש. התפרסם עקב פעילותו להצלת בני ישיבת מיר ואחרים דרך יפן ושאנגחאי. מכל משפחתו היה היחיד ששרד את השואה. לאחר המלחמה היגר לארצות הברית. חיבר את הספר "רמת שמואל". נפטר בניו יורק בשנת תשל"ט. בנו של רבי שמואל דוד הוא המשגיח, הרב חיים וואלקין.

==ספריו==
* בית אהרן - חידושיו על הש"ס, למסכתות בבא קמא, בבא מציעא, כתובות, גיטין, קידושין וחולין.
* חשן אהרן - על חושן משפט
* זקן אהרן - שו"ת
* מצח אהרן - דרושים על התורה והמועדים
* סביב ליראיו - פירוש לספר יראים

==קישורים חיצוניים==
* 
* 'ולקין, ר' אהרן ב"ר יעקב־צבי', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 47 (, תמונה 1245).
* הרב אליעזר הכהן כ"צמאן, [http://www.hebrewbooks.org/pdfpager.aspx?req=21194&st=&pgnum=891 נעימות התורה - ה"ר אהרן וואלקין זצוק"ל], ישורון יא, תשס"ב, עמ' תתצא והלאה; [http://hebrewbooks.org/pdfpager.aspx?req=46420&st=&pgnum=725 חלק שני], ישורון יב, עמ' תשכז והלאה.
* [https://archive.today/20121210145633/http://www.justice.gov.il/NR/rdonlyres/99E120C8-14BA-44D7-8441-0E598760BEA3/4020/126.rtf הדחת איש ציבור מכהונתו בשל התנהגות שאינה הולמת - פסיקתו של רבי אהרן וואלקין], באתר [http://www.justice.gov.il משרד המשפטים - המחלקה למשפט עברי]
* [http://www.daat.ac.il/DAAT/mishpach/hagigat/2.htm שיטת הגאון רבי אהרן וואלקין בעניין בגרות לנערות], באתר [http://www.daat.ac.il/daat.html דעת]
* [http://www.hidabroot.org/CommunityDetail.asp?FaqID=33564 האם יכול יהודי לומר קדיש על אביו הנוכרי - פסיקת רבי אהרן וואלקין], באתר [http://www.hidabroot.org/ הידברות]
* [http://www.daat.ac.il/DAAT/chinuch/mosdot/volozin8-2.htm מאמרו של הרב ד"ר שמואל ק. מירסקי אודות ישיבת וולוז'ין ורבי אהרן וואלקין, ובנו רבי חיים], באתר [http://www.daat.ac.il/daat.html דעת]
* [https://web.archive.org/web/20081118072103/http://www.mishpativri.org.il/researches/privacy2.htm דעתו של רבי אהרן וואלקין בעניין הגנה על צנעת הפרט במשפט העברי], באתר [https://web.archive.org/web/20041215110359/http://www.mishpativri.org.il/hebrew/heb_mavo.htm מורשת המשפט בישראל]
* 

;ספריו:
* 
* 
* 
* 
* 
* 
* 
* 
* 
* 
* הרב אהרן וואלקין, [http://toratcha.com/?p=3567 דרשת שבת הגדול א'], אתר תורתך לא שכחתי

==הערות שוליים==

קטגוריה:בוגרי ישיבת וולוז'ין
קטגוריה:תלמידי הנצי"ב
קטגוריה:בוגרי ישיבת כנסת ישראל (סלבודקה)
קטגוריה:רבנים פולנים
קטגוריה:רבנים חרדים
אהרון
קטגוריה:מחברי ספרי שו"ת
קטגוריה:פינסק: רבנים
קטגוריה:קרלין: רבנים
קטגוריה:משפחת סורוצקין
קטגוריה:רבנים בלארוסים
קטגוריה:פעילי אגודת ישראל
קטגוריה:רבנים שנספו בשואה
קטגוריה:גורז'ד: רבנים
קטגוריה:תלמידי הרב יצחק אלחנן ספקטור
קטגוריה:ילידי 1864
קטגוריה:נפטרים ב-1942